Oficialusis leidinys L 046 , 17/02/1997 p. 0001 - 0019



Tarybos direktyva 96/96/EB 1996 m. gruodžio 20 d. dėl valstybių narių įstatymų, reglamentuojančių motorinių transporto priemonių ir jų priekabų techninę apžiūrą, suderinimo EUROPOS SĄJUNGOS TARYBA, atsižvelgdama į Europos ekonominės bendrijos steigimo sutartį, ypač į jos 75 straipsnį, atsižvelgdama į Komisijos siūlymą [1], atsižvelgdama į Ekonomikos ir socialinių reikalų komiteto nuomonę [2], laikydamasi Sutarties 189 straipsnio c punkte nustatytos tvarkos [3], (1) kadangi 1976 m. gruodžio 29 d. Tarybos direktyva 77/143/EEB dėl valstybių narių įstatymų, reglamentuojančių motorinių transporto priemonių ir jų priekabų techninę apžiūrą, suderinimo [4] buvo daug kartų iš dalies keičiama; kadangi dabar, prireikus ją vėl iš dalies keisti, direktyva aiškumo dėlei turi būti sujungta į vieną tekstą; (2) kadangi pagal bendrą transporto politiką kai kurių rūšių transporto eismas Bendrijoje turi vykti esant palankiausiomis sąlygomis, turint omenyje ir saugumą, ir vežėjams valstybėse narėse taikomas konkurencijos sąlygas; (3) kadangi kelių eismo intensyvėjimas ir dėl to padaugėjus pavojų bei nepatogumų, valstybėms narėms iškyla panašios prigimties ir rimtumo saugumo problemų; (4) kadangi dabartiniai reikalavimai ir techninės apžiūros metodai valstybėse narėse skiriasi ir ši situacija turi įtakos, kad valstybėse narėse atliekamų motorinių transporto priemonių apžiūrų nustatomų saugumo ir poveikio aplinkai lygiai nėra lygiaverčiai; kadangi ši padėtis greičiausiai pažeidžia sąlygas, kurios reguliuoja konkurenciją tarp transporto įmonių įvairiose valstybėse narėse; (5) kadangi dėl to yra būtina, kiek įmanoma, suderinti apžiūrų periodiškumą ir tikrinti privalomas pozicijas; (6) kadangi transporto priemonės apžiūra per visą jos naudojimo laiką turi būti palyginti paprasta, greita ir nebrangi; (7) kadangi minimalūs Bendrijos reikalavimai ir metodai, kurie turi būti naudojami II priede išvardytoms pozicijoms tikrinti, turi būti nustatyti atskirose direktyvose; (8) kadangi toms pozicijoms, kurios neįtrauktos į atskiras direktyvas, laikinai taikomi nacionaliniai reikalavimai; (9) kadangi atskirose direktyvose išdėstytus reikalavimus ir metodus būtina greitai suderinti su technikos pažanga ir, norint palengvinti reikalingų priemonių įgyvendinimą, reikia sukurti glaudaus bendradarbiavimo procedūrą tarp valstybių narių ir Komisijos, priklausančios komitetui, kuris techninę apžiūrą derina su technikos pažanga; (10) kadangi dėl stabdžių sistemų tikrinimo įrangos ir metodų kintamumo Bendrijoje būtų per anksti nustatyti oro slėgio ir slėgio augimo trukmių vertes ir t. t.; (11) kadangi šią direktyvą ketinama taisyti toliau tam, kad būtų įtraukta racionali ir pagerinta apžiūrų metodika; (12) kadangi iki to laiko, kol bus suderinta apžiūrų tvarka ir metodai, valstybės narės gali savo nuožiūra pasirinkti, kurią apžiūros tvarką jos naudos nustatyti, ar tikrinamų transporto priemonių stabdžių sistemos atitinka reikalavimus; (13) kadangi kiekviena valstybė narė pagal savo jurisdikciją turi užtikrinti, kad techninė apžiūra būtų atliekama sistemingai ir atitiktų aukštus reikalavimus; (14) kadangi Komisija turi kontroliuoti praktinį šios direktyvos taikymą ir reguliariai pranešti gautus duomenis Europos Parlamentui bei Tarybai; (15) kadangi visi, kurie užsiima transporto priemonių technine apžiūra, pripažįsta, kad apžiūros metodas ir ypač tai, ar transporto priemonė yra tikrinama pakrauta, iš dalies pakrauta ar nepakrauta, gali turėti įtakos tam, kaip tikrintojai pasitiki stabdžių sistemos tinkamumu eksploatacijai keliuose; (16) kadangi nustačius įvariai pakrauto kiekvieno transporto priemonės modelio stabdymo jėgos kontrolines vertes, tas pasitikėjimas būtų sugrąžintas; kadangi ši direktyva leidžia tikrinti šiuo režimu, kuris būtų alternatyva techninei apžiūrai pagal minimalias kiekvienos transporto priemonės kategorijos darbines charakteristikas; (17) kadangi dėl stabdžių sistemų šios direktyvos taikymo sritis daugiausia siejama su transporto priemonėmis, kurių komplektavimo detalėms buvo suteiktas tipo patvirtinimas pagal Direktyvą 71/320/EEB [5], nors pripažįstama, kad kai kurių kategorijų transporto priemonės gavo tokį patvirtinimą, laikantis nacionalinių reikalavimų, kurie gali skirtis nuo šios direktyvos reikalavimų; (18) kadangi valstybės narės gali išplėsti stabdžių tikrinimo apimtį, kad galėtų pradėti taikyti šią direktyvą transporto priemonėms ar tikrinamoms pozicijoms, kurioms ši direktyva netaikoma; (19) kadangi valstybės narės gali sugriežtinti stabdžių tikrinimą arba padidinti techninių apžiūrų periodiškumą; (20) kadangi šia direktyva siekiama, kad transporto priemonės išmetamųjų dujų kiekis būtų kuo mažesnis per visą jos naudojimo laiką, reguliariai atliekant išmetamųjų dujų tikrinimus, ir norima užtikrinti, kad transporto priemonės, kurios yra didžiausios teršėjos, nebūtų naudojamos, kol nebus tinkamai sutvarkytos; (21) kadangi blogas sureguliavimas ir netinkama priežiūra yra žalingi ne tik varikliui, bet ir aplinkai, nes dėl šių priežasčių didėja užterštumas ir kuro suvartojimas; kadangi yra svarbu, kad būtų plėtojamas aplinkai nekenksmingas transportas; (22) kadangi slėginio uždegimo (dyzelinių) variklių, išeinančių dūmų drumstumas laikomas tinkamu variklio techninės būklės rodikliu; (23) kadangi kibirkštinio uždegimo (Otto) variklių anglies monoksido kiekis iš išmetimo vamzdžio išeinančiose dujose, varikliui dirbant tuščiąja eiga, laikomas tinkamu variklio techninės būklės rodikliu; (24) kadangi daugelis variklių, kurie nebuvo reguliariai prižiūrimi, tikrinant išmetamąsias dujas gali neatitikti reikalavimų; (25) kadangi Otto variklių, kurių tipo patvirtinimo reikalavimai nurodo, kad jie turi turėti šiuolaikinius išmetamųjų dujų kontrolės įtaisus, pvz., trijų pakopų neutralizatoriams, kurie yra tikrinami lambda zondais, reguliarių tikrinimų reikalavimai išmetamosioms dujoms turi būti griežtesni nei įprastoms transporto priemonėms; (26) kadangi tam tikrais atvejais valstybės narės gali direktyvos netaikyti kai kurioms, istorinę vertę turinčiomis transporto priemonėmis; kadangi valstybės narės taip pat gali sukurti savo reikalavimus tokioms transporto priemonėms tikrinti; tačiau kadangi neturi būti taikomi griežtesni reikalavimai už tuos, kuriuos šios transporto priemonės turi atitikti pagal originalią konstrukciją; (27) kadangi turi būti palikta galimybė šią direktyvą kartais suderinti su transporto priemonių kūrimo laimėjimais, kurie lengvina tikrinimus eksploatacijos metu, ir apžiūrų metodų patobulinimais, kurie labiau priartina prie tikrųjų sąlygų, kuriomis transporto priemonė yra eksploatuojama; (28) kadangi Tarybos direktyva 92/6/EEB [6] reikalauja kai kurių kategorijų kelių transporto priemonėse įrengti ir naudoti greičio ribotuvus; (29) kadangi, kol bus sukurti greičio ribotuvų modeliai, kuriuos būtų lengva tikrinti, kai kurioms tokių įtaisų dalims, kur tai įmanoma, jau gali būti atlikti kai kurie bandymai, nustatant jų tinkamumą eksploatuoti; (30) kadangi šiuo metu valstybėms narėms palikta pačioms spręsti, kokias priemones jos turi taikyti, nustatydamos greičio ribotuvų veikimo teisingumą; kadangi ruošiamasi suvienodinti apžiūrų metodus ir reikalavimus; (31) kadangi Komisija turi įvertinti greičio ribotuvų veikimo patikrinimus eksploatacijos metu ir pateikti Tarybai ataskaitą; kadangi šios ataskaitos išvados sudarys pagrindą vėlesniems pasiūlymams dėl greičio ribotuvams taikomų reikalavimų pakeitimų; (32) kadangi taksi ir greitosios pagalbos automobiliams keliami techniniai reikalavimai yra panašūs į reikalavimus, keliamus lengviesiems automobiliams; kadangi dėl to tikrinimo reikalaujančios pozicijos gali būti panašios, nors apžiūrų periodiškumas yra skirtingas; (33) kadangi, dėl numatomo šios direktyvos poveikio nagrinėjamam sektoriui ir atsižvelgiant į subsidiarumo principą, Bendrijos priemonės, numatytos šioje direktyvoje, yra būtinos, kad būtų pasiektas techninių apžiūrų reikalavimų suderinimas, kad būtų išvengta konkurencijos iškraipymų tarp pervežimo įmonių savininkų ir būtų garantuota, kad transporto priemonės yra tinkamai tikrinamos ir prižiūrimos; kadangi šie tikslai negali būti visiškai pasiekti valstybėms narėms veikiant atskirai; (34) kadangi ši direktyva nekeičia įsipareigojimų, kuriuos prisiėmė valstybės narės dėl panaikintų direktyvų perkėlimo į nacionalinius teisės aktus ir galutinių direktyvų įgyvendinimo terminų, PRIĖMĖ ŠIĄ DIREKTYVĄ: I SKYRIUS Bendrosios nuostatos 1 straipsnis 1. Kiekvienoje valstybėje narėje registruotoms motorinėms transporto priemonėms ir jų priekaboms bei puspriekabėms turi buti periodiškai atliekama techninė apžiūra, laikantis šios direktyvos ir visų pirma I ir II priedo reikalavimų. 2. Tikrinamų transporto priemonių kategorijos, techninių apžiūrų periodiškumas ir tikrinamos pozicijos išvardytos I ir II priede. 2 straipsnis Techninę apžiūrą, numatytą šioje direktyvoje, atlieka valstybė arba valstybės institucija, kurią valstybė įpareigoja atlikti šį uždavinį, arba institucijos ar įmonės, kurias skiria ir tiesiogiai prižiūri valstybė, įskaitant pagal įstatymą įgaliotas privačias įmones. Kuomet konkrečios įmonės, paskirtos būti transporto priemonių techninės apžiūros centrais, taip pat atlieka transporto priemonių remontą, valstybės narės daro visa, kas įmanoma, kad būtų užtikrintas transporto priemonių techninės apžiūros objektyvumas ir aukšta kokybė. 3 straipsnis 1. Valstybės narės turi imtis visų būtinų priemonių, kurios leistų įrodyti, kad transporto priemonei buvo atlikta techninė apžiūra laikantis bent šios direktyvos nuostatų. Apie šias priemones pranešama kitoms valstybėms narėms ir Komisijai. 2. Kiekviena valstybė narė pripažįsta kitos valstybės tomis pačiomis sąlygomis išduotą patvirtinimą, rodantį, kad transporto priemonei, registruotai toje kitoje valstybėje, kartu ir jos priekabai ar puspriekabei, buvo atlikta techninė apžiūra, laikantis bent šios direktyvos nuostatų. 3. Valstybės narės, kiek tai įmanoma, turi naudoti tinkamas procedūras, siekdamos užtikrinti, kad jų teritorijoje registruotų transporto priemonių stabdžių veikimas tenkina šios direktyvos reikalavimus. II SKYRIUS Išimtys ir nukrypimai 4 straipsnis 1. Valstybės narės turi teisę netaikyti šios direktyvos transporto priemonėms, kurios priklauso kariuomenei, teisėsaugai ir teisėtvarkai bei priešgaisrinėms tarnyboms. 2. Valstybės narės, pasikonsultavusios su Komisija, gali netaikyti šios direktyvos arba taikyti atskiras nuostatas kai kurioms transporto priemonėms, dirbančioms ar naudojamoms ypatingomis sąlygomis, ir transporto priemonėms, kurios niekuomet nenaudojamos arba labai retai naudojamos valstybinės reikšmės keliuose, įskaitant transporto priemones, turinčias istorinę reikšmę, pagamintas iki 1960 m. sausio 1 d., taip pat kurios laikinai keliuose nenaudojamos. 3. Valstybės narės, pasikonsultavusios su Komisija, gali nustatyti savo techninės apžiūros reikalavimus toms transporto priemonėms, kurios laikomos istoriškai reikšmingomis. 5 straipsnis Nepaisydamos I ir II priedo nuostatų, valstybės narės gali: - paankstinti pirmąją privalomą techninę apžiūrą ir, jei tinka, prieš registraciją atlikti transporto priemonės techninę apžiūrą, - sutrumpinti laiką tarp dviejų periodinių techninių apžiūrų, - padaryti privalomą techninę apžiūrą tų transporto priemonių, kurioms jis nebuvo privalomas, - padidinti tikrinamų pozicijų skaičių, - nustatyti reikalavimus periodiškai tikrinti taip pat ir kitų kategorijų transporto priemones, - paskirti specialią papildomą techninę apžiūrą, - iš jų teritorijoje registruotų transporto priemonių reikalauti aukštesnių minimalių stabdžių efektyvumo reikalavimų, palyginti su nurodytais II priede, ir gali įtraukti techninę apžiūrą, kai transporto priemonė pakraunama daugiau, jei tokie reikalavimai nėra didesni, nei nurodyta transporto priemonės tipo pirminiame patvirtinime. 6 straipsnis 1. Nukrypstant nuo I ir II priedų nuostatų iki 1993 m. sausio 1 d. valstybės narės gali: - atidėti pirmąją privalomą techninę apžiūrą, - padidinti tarpą tarp dviejų periodinių techninių apžiūrų, - sumažinti tikrinamų pozicijų skaičių, - daryti pataisas transporto priemonių kategorijoms, kurioms yra privaloma techninė apžiūra, jei iki tos datos būtų pareikalauta, kad visiems mažesniems sunkvežimiams, nurodytiems I priedo 5 skirsnyje, būtų atlikta techninė apžiūra, remiantis šia direktyva. Tačiau valstybėse narėse, kur nebuvo periodinės techninės apžiūros sistemos, kurią galima būtų palyginti su ta, kuri atitiktų šią direktyvą, minėtos kategorijos transporto priemonėms straipsnio 1 dalis taikoma nuo 1988 m. liepos 28 dienos iki 1995 sausio 1 d. 2. Lengviesiems automobiliams, nurodytiems I priedo 6 skirsnyje, straipsnio 1 dalis taikoma iki 1994 m. sausio 1 d. Tačiau valstybėse narėse, kur nebuvo periodinės techninės apžiūros sistemos, kurią galima būtų palyginti su ta, kuri atitiktų šią direktyvą, minėtos kategorijos transporto priemonėms straipsnio 1 dalis taikoma nuo 1991 m. gruodžio 31 dienos iki 1998 sausio 1 d. III SKYRIUS Baigiamosios nuostatos 7 straipsnis 1. Taryba, Komisijai pasiūlius, kvalifikuota balsu dauguma priima atskiras direktyvas, reikalingas nustatyti minimalius reikalavimus ir metodus, skirtus II priede išvardytoms pozicijoms tikrinti. 2. Bet kurie pakeitimai, kurie yra būtini atskirose direktyvose apibrėžtiems reikalavimams ir metodams priderinti prie technikos pažangos, priimami vadovaujantis 8 straipsnyje nustatyta tvarka. 8 straipsnis 1. Komisijai padeda Direktyvos, reglamentuojančios motorinių transporto priemonių ir jų priekabų techninę apžiūrą, suderinimo su technikos pažanga komitetas, toliau vadinamas komitetu, kurį sudaro valstybių narių atstovai ir kuriam pirmininkauja Komisijos atstovas. 2. Komitetas priima savo darbo tvarkos taisykles. 3. Komisijos atstovas pateikia komitetui priemonių, kurių turi būti imtasi, projektą. Komitetas savo nuomonę dėl projekto pareiškia per tokį laiką, kurį gali nustatyti pirmininkas atsižvelgdamas į klausimo skubumą. Nuomonė pareiškiama Sutarties 148 straipsnio 2 dalyje nustatyta balsų dauguma tuo atveju, kai Taryba turi priimti sprendimą remdamasi Komisijos siūlymu. Valstybių narių atstovų komitete balsai paskirstomi taip, kaip nustatyta tame straipsnyje. Pirmininkas nebalsuoja. 4. a) Komisija patvirtina numatytas priemones, jei jos atitinka komiteto nuomonę; b) jei numatytos priemonės neatitnka komiteto nuomonės, arba nuomonė nepareiškiama, Komisija nedelsdama pateikia Tarybai pasiūlymą dėl priemonių, kurių turi būti imtasi. Taryba sprendžia kvalifikuota balsų dauguma. Jeigu Taryba per tris mėnesius nuo tos dienos, kai klausimas buvo jai perduotas, nepriima jokio sprendimo, pasiūlytas priemones patvirtina Komisija. 9 straipsnis 1. Komisija ne vėliau kaip iki 1998 m. gruodžio 31 d. Tarybai pateikia ataskaitą apie lengvųjų automobilių techninę apžiūrą, kartu pateikia visus, jos manymu, reikalingus pasiūlymus su konkrečia nuoroda į techninių apžiūrų periodiškumą ir turinį. 2. Ne vėliau kaip po trejų metų nuo greičio ribotuvų periodinio tikrinimo įvedimo Komisija ištiria, ar remiantis įgytu patyrimu nustatytų techninių tikrinimų pakanka aptikti sugedusius ar suklastotus greičio ribotuvus, ar reikalavimus reikia tobulinti. 10 straipsnis III priedo A dalyje išvardytos direktyvos šiuo dokumentu panaikinamos nuo 11 straipsnyje nurodytos datos, nepažeidžiant valstybių narių įsipareigojimų dėl paskutinių perkėlimo į nacionalinius teisės aktus ir įgyvendinimo datų, nustatytų III priedo B dalyje. Nuorodos į panaikintas direktyvas aiškinamos kaip nuorodos į šią direktyvą ir turi būti skaitomos naudojantis koreliacijos lentelėmis, pateiktomis IV priede. 11 straipsnis 1. Valstybės narės priima įstatymus ir kitus teisės aktus, kurie, įsigalioję ne vėliau kaip 1998 m. kovo 9 d., užtikrina, kad būtų laikomasi šios direktyvos. Apie tai jos nedelsdamos praneša Komisijai. Valstybės narės, priimdamos šias nuostatas, daro jose nuorodą į šią direktyvą, arba tokia nuoroda daroma jas oficialiai skelbiant. Nuorodos darymo tvarką nustato valstybės narės. 2. Valstybės narės pateikia Komisijai šios direktyvos taikymo srityje priimtų pagrindinių nacionalinės teisės aktų nuostatų tekstus. 3. Valstybės narės imasi būtinų priemonių šioje direktyvoje numatytai techninės apžiūros sistemai įgyvendinti. Šios priemonės turi būti veiksmingos, suderintos ir įtikinamos. 12 straipsnis Ši direktyva įsigalioja praėjus 20 dienų po jos paskelbimo Europos Bendrijų oficialiajame leidinyje. 13 straipsnis Ši direktyva skirta valstybėms narėms. Priimta Briuselyje, 1996 m. gruodžio 20 d. Tarybos vardu Pirmininkas S. Barrett [1] OL C 193, 1996 7 4, p. 5 ir 31. [2] OL C 39, 1996 2 12, p. 24. [3] 1996 m. vasario 29 d. Europos Parlamento nuomonė (OL C 78, 1996 3 18, p. 27),1996 m. birželio 18 d. Tarybos bendroji nuostata (OL C 248, 1996 8 26, p. 49) ir 1996 m. spalio 24 d. Europos Parlamento sprendimas (OL C 347, 1996 11 18). [4] OL L 47, 1977 2 18, p. 47. Direktyva su paskutiniais pakeitimais, padarytais Komisijos direktyva 94/23/EB (OL L 147, 1994 6 14, p. 6.). [5] Padomes 1971. gada 26. jūlija Direktīva 71/320/EEK par dalībvalstu tiesību aktu tuvināšanu attiecībā uz noteiktu kategoriju mehānisko transportlīdzekļu un to piekabju bremžu iekārtām (OL L 202, 1971 9 6, p. 37) Direktyva su paskutiniais pakeitimais, padarytais Direktyvoje 91/422/EEB (OL L 233, 1991 8 22, p. 21). [6] 1992 m. vasario 10 d. Tarybos direktyva 92/6/EEB dėl greičio ribotuvų įrengimo ir naudojimo kai kurių kategorijų transporto priemonėse Bendrijoje (OL L 57, 1992 3 2, p. 27). -------------------------------------------------- I PRIEDAS TRANSPORTO PRIEMONIIŲ, KURIOMS ATLIEKAMA TECHNINĖ APŽIŪRA, KATEGORIJOS IR ŠIŲ APŽIŪRŲ PERIODIŠKUMAS Transporto priemonės kategorija | Paikrinimų periodiškumas | 1.Motorinės transporto priemonės, skirtos keleiviams vežti, kuriose, be vairuotojo, yra daugiau kaip 8 vietos | Po metų nuo tos datos, kai transporto priemonė buvo įregistruota pirmą kartą, ir vėliau kasmet | 2.Motorinės transporto priemonės, skirtos kroviniams vežti, kurių maksimali leistina masė didesnė kaip 3500 kg | Po metų nuo tos datos, kai transporto priemonė buvo įregistruota pirmą kartą, ir vėliau kasmet | 3.Priekabos ir puspriekabės, kurių didžiausia leistina masė didesnė kaip 3500 kg | Po metų nuo tos datos, kai transporto priemonė buvo įregistruota pirmą kartą, ir vėliau kasmet | 4.Taksi, greitosios pagalbos automobiliai | Po metų nuo tos datos, kai transporto priemonė buvo įregistruota pirmą kartą, ir vėliau kasmet | 5.Mažiausiai keturių ratų motorinės transporto priemonės, daugiausia skirtos kroviniams vežti, kurių leistina masė ne didesnė kaip 3500 kg, išskyrus žemės ūkyje naudojamus traktorius ir mašinas | Po ketverių metų nuo tos datos, kai transporto priemonė buvo naudota pirmą kartą, ir vėliau kas dvejus metus | 6.Mažiausiai keturių ratų motorinės transporto priemonės, skirtos keleiviams vežti, turinčios ne daugiau kaip aštuonias vietas, neįskaitant vairuotojo vietos. | Po ketverių metų nuo tos datos, kai transporto priemonė buvo pirmą kartą panaudota ir vėliau kas dvejus metus | -------------------------------------------------- II PRIEDAS PRIVALOMAI TIKRINAMOS POZICIJOS Tikrinimas turi apimti bent žemiau išvardytas pozicijas, jei tik jos priskiriamos prie privalomai toje valstybėje narėje tikrinamos transporto priemonės įrangos. Šiame priede nurodytos techninės apžiūros gali būti atliekamos vizualiai, be transporto priemonės dalių išardymo. Jei nustatoma, kad transporto priemonė pagal žemiau pateikiamas techninės apžiūros pozicijas turi trūkumų, valstybių narių atsakingos institucijos turi priimti procedūrą, kuria būtų nustatytos sąlygos, kuriomis transporto priemonė gali būti naudojama iki kitos techninės apžiūros. 1, 2, 3, 4, 5 IR 6 KATEGORIJOS TRANSPORTO PRIEMONĖS | 1.Stabdžių sistemosŠios pozicijos turi būti įtrauktos į stabdžių sistemų techninę apžiūrą. Rezultatai, gauti tikrinant stabdžių sistemas, kiek įmanoma turi atitikti Direktyvos 71/320/EEBtechninius reikalavimus. | Tikrinamos/bandomos pozicijos | Trūkumai | 1.1.Mechanizmo būklė ir veikimas | | 1.1.1.Stabdžių pedalo ašis | per daug užveržtasusidėvėjęs guolispernelyg didelis nusidėvėjimas/laisvumas | 1.1.2.Stabdžių pedalo būklė ir jo eiga | pernelyg didelė ar nepakankama eigaatleistas stabdžio pedalas negrįžta į ankstesnę padėtįstabdžių pedalas neturi antdėklo, jis per laisvas ar susidėvėjęs | 1.1.3.Vakuuminis siurblys ar kompresorius ir rezervuarai | pernelyg ilgas vakuumo/slėgio, kurių reikia veiksmingam stabdžių veikimui, susidarymo laikasįsijungus įspėjančiam įtaisui (arba jei manometras rodo pavojingą ribą) oro slėgio/vakuumo nepakanka nors dviems stabdymams atliktipastebimą slėgio kritimą sukeliantis oro nutekėjimas arba girdimas oro nutekėjimas | 1.1.4.Nepakankamo oro slėgio indikatorius ar manometras | blogai veikiantis ar sugedes nepakankamo oro slėgio indikatorius/manometras | 1.1.5.Rankinio stabdžio valdymo vožtuvas | sulūžęs ar sugadintas valdymas, per didelis susidėvėjimasblogai veikia valdymo vožtuvasnepatikimas vožtuvo valdymas ar nepatikimos vožtuvo detalėsnesandarūs sujungimai ar nutekėjimas sistemojenepatenkinamas veikimas | 1.1.6.Stovėjimo stabdys, valdymo svirtis, stovėjimo stabdžio reketinis mechanizmas | blogai fiksuojasi stovėjimo stabdžio reketinis mechanizmaspernelyg didelis svirties ašies ar reketinio mechanizmo susidėvėjimaspernelyg didelė svirties eiga, rodanti neteisingą reguliavimą | 1.1.7.Stabdymo sistemos čiaupai (pneumatiniai skirstytuvai, apsauginiai vožtuvai, reguliatoriai ir t. t.) | sugadinti, per didelis oro nutekėjimasper didelis alyvos nutekėjimas iš kompresoriausnesaugus/netinkamas įrengimashidraulinių stabdžių skysčio nutekėjimas | 1.1.8.Priekabų stabdžių jungimo antgaliai | sugadinti išjungimo čiaupai ar užsisandarinantis vožtuvasnesaugus/netinkamas įrengimasper dideli nutekėjimai | 1.1.9.Suspausto oro balionas | sugadintas, pažeistas korozijosnesandarus - neveikia išleidimo čiaupasnesaugus/netinkamas įrengimas | 1.1.10.Stabdžių stiprintuvo dalys, pagrindinis cilindras (hidraulinės sistemos) | stiprintuvo mechanizmas sugadintas arba neveikiapagrindinis cilindras sugadintas arba nesandarusnepatikimas pagrindinis cilindrastrūksta stabdžių skysčionėra pagrindinio cilindro rezervuaro dangteliodega stabdžių skysčio signalinė lemputė arba perdegusinetiksliai veikia stabdžių skysčio lygio indikatorius | 1.1.11.Standūs stabdžių sistemos vamzdeliai | gedimo ar įtrūkimo pavojusnutekėjimai iš vamzdelių ar iš sujungimų antgaliųpažeisti ar per daug paveikti korozijospasislinkę | 1.1.12.Lanksčios stabdžių sistemos žarnelės | gedimo ar įtrūkimo pavojuspažeistos, pratrintos, per trumpos, susuktos stabdžių žarnelėsnutekėjimai iš žarnelių ar sujungimų antgaliųžarnelių išsipūtimas, esant slėgiuiakytumas | 1.1.13.Stabdžių trinkelių padengimai (frikciniai antdėklai) | per daug susidėvėjęnešvarūs (alyva, tepalas ir t. t.) | 1.1.14.Stabdžių būgnai, stabdžių diskai | per daug susidėvėję, per daug subraižyti, įtrūkę, nepatikimi ar suskilęnešvarūs (alyva, tepalas ir t. t.)nepatikimos tvirtinimo detalės | 1.1.15.Stabdžių lynai, stabdžių trauklės, svirtiniai mechanizmai | pažeisti, gumbuoti (susisukę) lynaiper daug susidėvėję ar pažeisti korozijosnepatikimas lyno ar stabdžių trauklės sujungimaslyno šarvas su defektaisbet koks stabdžių sistemos laisvo judėjimo (paslankumo) sutrikimasbet kokia nenormali svirčių, trauklių, svirtinių mechanizmų eiga, rodanti blogą reguliavimą ar per didelį susidėvėjimą | 1.1.16.Stabdžių pavaros (įskaitant stabdžių tampriuosius elementus ar hidraulinius cilindrus) | įtrūkę ar sugadintinesandarūsnepatikimas/netinkamas sumontavimasstipriai pažeisti korozijosper didelė darbinio stūmoklio ar diafragmos eiganėra sistemos detalių purvasargių ar jie labai pažeisti | 1.1.17.Stabdymo jėgų reguliatorius | neįjungtasneteisingas reguliavimasužsikirtęs, neveikianėra | 1.1.18.Automatinis tarpo reguliatorius su indikatoriumi | įstrigęs arba nenormali eiga, per didelis susidėvėjimas ar neteisingas reguliavimassugadintas | 1.1.19.Pagalbinė stabdžių sistema (kur įrengta ar reikalinga) | nepatikimos jungtys ar tvirtinimaisugadinta | 1.2.Darbinio stabdžio veikimas ir veiksmingumas | | 1.2.1.Veikimas (laipsniškai didinamas iki maksimalios jėgos) | reikalavimų neatitinkanti stabdymo jėga vienam ar daugiau ratųkurio nors rato stabdymo jėga yra mažesnė kaip 70 % kito to paties tilto rato didžiausios stabdymo jėgos. Stabdžių tikrinimo kelyje atveju, transporto priemonės nukrypimas nuo judėjimo tiese yra per didelisnėra tolygaus stabdymo jėgos augimonenormalus bet kurio rato stabdžių veikimas (vėlavimas)per dideli stabdymo jėgos svyravimai dėl deformuotų diskų ar ovalių būgnų | 1.2.2.Veiksmingumas | stabdymo veiksmingumas, kuris priklauso nuo maksimalios leistinos masės puspriekabėms,nuo maksimalių leistinų ašies apkrovų, kur tai įvertinama, mažesnis kaip:1 kategorija: 50 %2 kategorija: 43 %3 kategorija: 40 %4 kategorija: 50 %5 kategorija: 45 %6 kategorija: 50 %arbastabdymo jėga mažesnė už transporto priemonės gamintojo instrukcijoje šiai transporto priemonės ašiai nurodytą vertę | 1.3.Atsarginio (avarinio) stabdžio veikimas ir veiksmingumas (jei atitinka atskiros sistemos reikalavimus) | | 1.3.1.Veikimas | stabdys neveikia vienoje pusėjekurio nors rato stabdymo jėga yra mažesnė nei 70 % kito to paties tilto rato didžiausios stabdymo jėgosnėra tolygaus stabdymo jėgos augimoturint priekabą, neveikia jos automatinė stabdžių sistema | 1.3.2.Veiksmingumas | visoms transporto priemonių kategorijoms stabdymo veiksmingumas mažesnis kaip 50 %darbinės stabdžių sistemos parametrų, apibrėžtų 1.2.2. maksimalios leistinos masės atžvilgiu, puspriekabėms, leistinų maksimalių ašių apkrovų sumos atžvilgiu | 1.4.Stovėjimo stabdžio veikimas ir veiksmingumas | | 1.4.1.Veikimas | stabdys neveikia vienoje pusėje | 1.4.2.Veiksmingumas | visoms transporto priemonių kategorijoms stabdymo veiksmingumas mažesnis kaip 16 % maksimalios leistinos masės, arba motorinėms transporto priemonėms mažesnis kaip 12 % maksimalios leistinos bendrosios transporto priemonės masės, atsižvelgiant į tai, kuris rodiklis yra didesnis | 1.5.Lėtintuvo ar variklio stabdžio sistemos veikimas | nėra tolygaus efektyvumo kitimo (lėtinantysis stabdys)sugedęs | 1.6.Stabdžių antiblokavimo sistema (ABS) | blogai veikia stabdžių antiblokavimo sistemos įspėjantysis įtaisassugedusi | 1, 2 IR 3 KATEGORIJOS TRANSPORTO PRIEMONĖS | 4, 5 IR 6 KATEGORIJOS TRANSPORTO PRIEMONĖS | 2.Vairo mechanizmas ir vairaratis | 2.Vairo mechanizmas | 2.1.Mechanizmo būklė2.2.Vairaratis2.3.Vairo mechanizmo laisvumas2.4.Vairo guoliai | 2.1.Mechanizmo būklė2.2.Vairo mechanizmo laisvumas2.3.Vairo mechanizmo sistemos tvirtinimas | 3.Matomumas | 3.Matomumas | 3.1.Matymo laukas3.2.Stiklo būklė3.3.Galinio vaizdo veidrodžiai3.4.Priekiniai valytuvai3.5.Stiklo ploviklai | 3.1.Matymo laukas3.2.Stiklo būklė3.3.Galinio vaizdo veidrodžiai3.4.Priekiniai valytuvai3.5.Stiklo plovikliai | 4.Žibintai, atšvaitai ir elektros įranga | 4.Apšvietimo įranga | 4.1.Tolimųjų ir artimųjų šviesų žibintai4.1.1.Būklė ir veikimas4.1.2.Reguliavimas4.1.3.Jungikliai4.1.4.Vizualinis veiksmingumas | 4.1.Tolimųjų ir artimųjų šviesų žibintai4.1.1.Būklė ir veikimas4.1.2.Reguliavimas4.1.3.Jungikliai | 4.2.Šoniniai ir galiniai gabaritiniai žibintai4.2.1.Būklė ir veikimas4.2.2.Spalva ir vizualinis efektyvumas | 4.2.Būklė ir veikimas, sklaidytuvų būklė, spalva ir vizualinis veiksmingumas šių detalių:4.2.1.Šoninių ir galinių gabaritinių žibintų4.2.2.Stabdymo signalo žibintų4.2.3.Posūkių rodiklių4.2.4.Atbulinės eigos žibintų4.2.5.Priešrūkinių žibintų4.2.6.Galinio registracijos numerio ženklo apšvietimo žibintų4.2.7.Galinių atšvaitų4.2.8.Avarinės signalizacijos | 4.3.Stabdymo signalo žibintai4.3.1.Būklė ir veikimas4.3.2.Spalva ir vizualinis veiksmingumas | | 4.4.Posūkių rodikliai4.4.1.Būklė ir veikimas4.4.2.Spalva ir vizualinis veiksmingumas4.4.3.Jungikliai4.4.4.Mirksėjimo dažnis | | 4.5.Priekiniai ir galiniai priešrūkiniai žibintai4.5.1.Išdėstymas4.5.2.Būklė ir veikimas4.5.3.Spalva ir vizualinis efektyvumas | | 4.6.Atbulinės eigos žibintai4.6.1.Būklė ir veikimas4.6.2.Spalva ir vizualinis veiksmingumas | | 4.7.Galinio valstybinio numerio ženklo apšvietimo žibintai | | 4.8.Galiniai atšvaitaibūklė ir spalva | | 4.9.Signalinės lemputės | | 4.10.Elektros jungtys tarp vilkiko ir priekabos ar puspriekabės | | 4.11.Elektros instaliacija | | 5.Tiltai, ratai, padangos, pakaba | 5.Tiltai, ratai, padangos, pakaba | 5.1.Tiltai | 5.1.Tiltai | 5.2.Ratai ir padangos | 5.2.Ratai ir padangos | 5.3.Pakaba | 5.3.Pakaba | 6.Važiuoklė ir prie važiuoklės tvirtinami mazgai | 6.Važiuoklė ir prie važiuoklės tvirtinami mazgai | 6.1.Važiuoklė ar rėmas ir prie jo tvirtinami mazgai6.1.1.Bendra būklė6.1.2.Išmetimo vamzdžiai ir duslintuvai6.1.3.Degalų bakas ir vamzdeliai6.1.4.Sunkių sunkvežimių galinės apsaugos nuo palindimo geometriniai parametrai ir būklė6.1.5.Atsarginio rato tvirtinimo įtaisas6.1.6.Vilkikų, priekabų ir puspriekabių sukabinimo įtaisas | 6.1.Važiuoklė ar rėmas ir prie jo tvirtinami mazgai6.1.1.Bendra būklė6.1.2.Išmetimo vamzdžiai ir duslintuvai6.1.3.Degalų bakas ir vamzdeliai6.1.4.Atsarginio rato tvirtinimo įtaisas6.1.5.Sukabinimo įtaisų patikimumas (jei įrengti) | 6.2.Kabina ir kėbulas6.2.1.Bendra būklė6.2.2.Tvirtinimas6.2.3.Durys ir užraktai6.2.4.Dugnas6.2.5.Vairuotojo sėdynė6.2.6.Prietaisų skydelis | 6.2.Kėbulas6.2.1.Konstrukcijos detalių būklė6.2.2.Durys ir užraktai | 7.Kita įranga | 7.Kita įranga | 7.1.Saugos diržai | 7.1.Vairuotojo sėdynės tvirtinimas | 7.2.Gesintuvas | 7.2.Akumuliatoriaus tvirtinimas | 7.3.Užraktai ir sergimieji įtaisai | 7.3.Garsinis signalas | 7.4.Avarinis sustojimo ženklas | 7.4.Avarinis sustojimo ženklas | 7.5.Vaistinėlė7.5.1.Saugus laikymas (tvirtinimas)7.5.3.Veiksmingumas | 7.5.Saugos diržai7.5.2.Diržų būklė | 7.6.Ratų atsparos | | 7.7.Garsinis signalas | | 7.8.Spidometras | | 7.9.Tachografas (jo buvimas, plombų saugumas)tikrinami tachografo patikros plokštės duomenys, jei to reikalauja Reglamentas Nr. 3821/85/EEBabejojant tikrinama, ar padangų efektyvusis apskritimo ilgis sutampa su tachografo patikros plokštėje pateiktais duomenimiskur įmanoma, tikrinama, ar nėra pažeistos tachografo plombos ir kitos sujungimų apsaugos priemonės nuo neteisėto reguliavimo | | 7.10.Greičio ribotuvaskur tai įmanoma, tikrinama, ar yra įrengtas greičio ribotuvas, kaip to reikalauja Direktyva 92/6/EEBtikrinami greičio ribotuvo duomenys su pateiktais lentelėjekur tai įmanoma, tikrinama, ar nėra pažeistos greičio ribotuvo plombos ir, ar nepažeistos kitos sujungimų apsaugos nuo neteisėto reguliavimo | | 8.Neigiami faktoriai | 8.Neigiami faktoriai | 8.1.Triukšmas | 8.1.Triukšmas | 1, 2, 3, 4, 5, IR 6 KATEGORIJŲ TRANSPORTO PRIEMONĖS | 8.2.Išmetamosios dujos8.2.1.Motorinės transporto priemonės su kibirkštinio uždegimo (Otto) varikliais:a)jei išmetamųjų dujų sudėtis nekontroliuojama šiuolaikinės išmetamų dujų kontrolės sistemos, pvz., trijų pakopų neutralizatoriumi, kurio veikimas tikrinamas liambda zondu:1.Vizuali išmetamųjų dujų sistemos apžiūra, ieškant nutekėjimų.2.Jei įmanoma, vizuali išmetamųjų dujų sistemos apžiūra, siekiant nustatyti, ar buvo sumontuota visa reikalinga įranga.Variklį atitinkamai pašildžius (atsižvelgiant į variklio gamintojo rekomendacijas), anglies monoksido (CO) kiekis išmetamosiose dujose matuojamas varikliui dirbant tuščiąja eiga (be apkrovos).Didžiausias leistinas CO kiekis išmetamosiose dujose yra tas, kurį nurodo variklio gamintojas. Jei šio duomens nėra, ar jei valstybių narių atsakingosios institucijos nutaria jo nenaudoti kaip pamatinės vertės, CO kiekis neturi būti didesnis kaip:transporto priemonėms, įregistruotoms ar pradėtoms pirmą kartą eksploatuoti iki 1986 m. spalio 1 d., t. y., iki datos, kai valstybės narės pradėjo reikalauti, kad transporto priemonės atitiktų Direktyvą 70/220/EEB: CO? 4,5 % tūrio.transporto priemonėms, įregistruotoms ar pradėtoms pirmą kartą eksploatuoti po 1986 m. spalio 1 d.: CO? 3,5 % tūrio;b)jei išmetamųjų dujų sudėtis kontroliuojama šiuolaikine išmetamųjų dujų kontrolės sistema, pvz., trijų pakopų neutralizatoriumi, kurio veikimas tikrinamas liambda zondu:1.Vizuali išmetamųjų dujų sistemos apžiūra, ieškant nutekėjimų ir ar visos dalys sukomplektuotos.2.Vizuali išmetamųjų dujų sistemos apžiūra, siekiant nustatyti, ar buvo sumontuota visa reikalinga įranga.3.Išmetamųjų dujų kontrolės sistemos veiksmingumo tikrinimas matuojant liambda vertę ir CO kiekį išmetamosiose dujose, vadovaujantis 4 skirsniu ar metodikomis, kurias pasiūlė gamintojai ir kurios buvo patvirtintos tipo patvirtinimo metu. Kiekvienam tikrinimui variklis pašildomas pagal variklio gamintojo rekomendacijas.4.Ribinės išmetamųjų dujų kiekio vertės išmetimo vamzdžio gale:matavimas, varikliui dirbant tuščiąja eiga:Didžiausias leistinas CO kiekis išmetamosiose dujose yra tas, kurį nurodo transporto priemonės gamintojas. Kai tokios informacijos nėra, didžiausias CO kiekis turi neviršyti 0,5 % tūrio,matavimas, varikliui dirbant tuščiąja eiga, kai variklio sūkiai ne mažesni kaip2 000 min−1:CO kiekis: ne didesnis kaip 0,3 % tūrioLiambda: 1 ± 0,03, remiantis gamintojo specifikacijomis.8.2.2.Motorinės transporto priemonės su slėginio uždegimo (dyzeliniais) varikliais:išmetamųjų dujų drumstumo matavimas, varikliui įsibėgėjant laisvuoju greitėjimu be apkrovos (be apkrovos nuo tuščios eigos minimalių sūkių iki variklio ribojamų sūkių). Koncentracija neturi būti didesnė nei užrašyta ant plokštės, vadovaujantis Direktyva 72/306/EEB. Jei šio duomens nėra ar jei valstybių narių atsakingosios institucijos nutaria jo nenaudoti kaip pamatinės vertės, ribinės absorbcijos koeficiento vertės yra šios:didžiausias absorbcijos koeficientas:dyzeliniai varikliai su natūraliu įsiurbimu (be pripūtimo) = 2,5 m−1,dyzeliniai varikliai su turbokompresoriumi (su turbopripūtimu) = 3,0 m−1,ar lygiavertės vertės, kur naudojamos įrangos tipas skiriasi nuo EB tipui patvirtinti naudojamo tipo.Transporto priemonėms, kurios buvo įregistruotos ar pradėtos pirmą kartą eksploatuoti iki 1980 m. sausio 1 d., šie reikalavimai netaikomi.8.2.3.Tikrinimo įrangaTransporto priemonių išmetamosios dujos tikrinamos naudojant įrangą, skirtą tiksliai nustatyti, ar buvo laikomasi paskirtų arba gamintojo nurodytų verčių.8.2.4.Kur EB tipo patvirtinimo metu nustatoma, kad transporto priemonės tipas neatitiko šioje direktyvoje nustatytų ribinių verčių, valstybės narės, remdamosi gamintojo pateiktais įrodymais, šio tipo transporto priemonei gali nustatyti didesnes ribines vertes. Jos nedelsdamos apie tai praneša Komisijai, kuri savo ruožtu turi informuoti kitas valstybes nares. | 1, 2 IR 3 KATEGORIJOS TRANSPORTO PRIEMONĖS | 4, 5 IR 6 KATEGORIJOS TRANSPORTO PRIEMONĖS | 8.3.Įtaisai radijo trikdžiams slopinti | | 9.Papildomos viešojo transporto priemonių apžiūros | | 9.1.Avarinis (-iai) išėjimas (-ai) (įskaitant plaktukus stiklui sudaužyti), ženklai, nurodantys avarinius išėjimus | | 9.2.Šildymo sistema | | 9.3.Ventiliacijos sistema | | 9.4.Sėdynių išdėstymas | | 9.5.Salono apšvietimas | | 10.Transporto priemonės identifikavimas | 10.Transporto priemonės identifikavimas | 10.1.Valstybinio numerio ženklas | 10.1.Valstybinio registracijos numerio ženklas | 10.2.Važiuoklės numeris | 10.2.Važiuoklės numeris | -------------------------------------------------- III PRIEDAS A DALIS Panaikintos direktyvos (nurodytos 10 straipsnyje) 1976 m. gruodžio 29 d. Tarybos direktyva 77/143/EEB dėl valstybių narių teisės aktų, reglamentuojančių motorinių transporto priemonių ir jų priekabų techninę apžiūrą, suderinimo ir direktyvos, iš dalies pakeičiančios šią direktyvą: - Tarybos direktyva 88/449/EEB, - Tarybos direktyva 91/225/EEB, - Tarybos direktyva 91/328/EEB, - Tarybos direktyva 92/54/EEB, - Tarybos direktyva 92/55/EEB, - Tarybos direktyva 94/23/EB. B DALIS Direktyva | Paskutinis terminas | perkelti į nacionalinius teisės aktus | įgyvendinti | 77/143/EEB (OL L 47, 1977 2 18, p. 47) | 1977 m. gruodžio 31 d. | 1977 m. gruodžio 31 d. | 88/449/EEB (OL L 222, 1988 8 12, p. 10) | 1990 m. liepos 28 d. | 1990 m. liepos 28 d. | 91/225/EEB (OJ L 103, 1991 4 23, p. 3) | 1992 m. sausio 1 d. | 1992 m. sausio 1 d. | 91/328/EEB (OJ L 178, 1991 7 6, p. 29) | 1993 m. liepos 1 d. | 1993 m. liepos 1 d. | 92/54/EEB (OJ L 225, 1992 8 10, p. 63) | 1993 m. birželio 22 d. | 1993 m. birželio 22 d. | 92/55/EEB (OJ L 225, 1992 8 10, p. 68) | 1993 m. birželio 22 d. | | transporto priemonėms, nurodytoms II priedo 8.2.1 a papunktyje | | 1994 m. sausio 1 d. | transporto priemonėms, nurodytoms II priedo 8.2.2 punkte | | 1996 m. sausio 1 d. | transporto priemonėms, nurodytoms II priedo 8.2.1 b papunktyje | | 1997 m. sausio 1 d. | 94/23/EB (OJ L 147, 1994 6 14, p. 6) | 1997 m. sausio 1 d. | 1997 m. sausio 1 d. | -------------------------------------------------- IV PRIEDAS KORELIACIJOS LENTELĖ Nr. 1 (įgyvendinimo terminai) Ši direktyva | 77/143/EEB | 88/449/EEB | 91/225/EEB | 91/328/EEB | 92/54/EEB | 92/55/EEB | 94/23/EB | 1 straipsnio 1 dalis | 1 straipsnis | | | | | | | 1 straipsnio 2 dalis | 2 straipsnio 1 dalis | | | | | | | 2 straipsnis | 4 straipsnis | | | | | | | 3 straipsnio 1 dalies 1 punktas | 5 straipsnio 1 dalis | | | | | | | 3 straipsnio 1 dalies 2 punktas | 5 straipsnio 2 dalis | | | | | | | 3 straipsnio 2 dalis | 5 straipsnio 3 dalis | | | | | | | 3 straipsnio 3 dalis | | | | | | | 2 straipsnis | 4 straipsnio 1 dalis | 2 straipsnio 2 dalis | | | | | | | 4 straipsnio 2 dalis | 2 straipsnio 3 dalis | | | | | | | 4 straipsnio 3 dalis | | | | | | | 4 straipsnis | 5 straipsnio 1?6 įtraukos | 3 straipsnis | | | | | | | 5 straipsnio 7 įtrauka | | | | | | | 3 straipsnis | 6 straipsnio 1 dalis | 7 straipsnio 1 dalis | 1 straipsnio 1 dalis | | | | | | 6 straipsnio 2 dalis | | | | 1 straipsnio 1 dalis | | | | 7 straipsnio 1 ir 2 dalys | | | 1 straipsnis | | | | | 8 straipsnio 1-4 dalys | | | 1 straipsnis | | | | | 9 straipsnio 1 dalis | | | | 3 straipsnis | | | | 9 straipsnio 2 dalis | | | | | | | | 10 straipsnis | | | | | | | | 11 straipsnio 1 dalis | 6 straipsnis | 2 straipsnio 1 dalis | 2 straipsnio 1 dalis | 2 straipsnio 1 dalis | 2 straipsnio 1 dalis | 2 straipsnio 1?3 dalys | 5 straipsnio 1 dalis | 11 straipsnio 2 dalis | | 2 straipsnio 2 dalis | 2 straipsnio 2 dalis | 2 straipsnio 2 dalis | 2 straipsnio 2 dalis | | 5 straipsnio 2 dalis | 11 straipsnio 3 dalis | | | | | | | | 12 straipsnis | | | | | | 2 straipsnio 4 dalis | | 13 straipsnis | | | | | | | | KORELIACIJOS LENTELĖ Nr. 2 (transporto priemonių, kurioms atliekama techninė apžiūra, tipai) Ši direktyva | 77/143/EEB | 88/449/EEB | 91/225/EEB | 91/328/EEB | 92/54/EEB | 92/55/EEB | 94/23/EB | I priedas | I priedas | | | | | | | 1 kategorija | 1 kategorija | | | | | | | 2 kategorija | 2 kategorija | | | | | | | 3 kategorija | 3 kategorija | | | | | | | 4 kategorija | 4 kategorija | | | | | | | 5 kategorija | | 1 straipsnio 2 dalis | | | | | | 6 kategorija | | | | 1 straipsnio 2 dalis | | | | KORELOGRAMA Nr. 3 (tikrinamos/bandomos pozicijos) Ši direktyva | 77/143/EEB | 88/449/EEB | 91/225/EEB | 91/328/EEB | 92/54/EEB | 92/55/EEB | 94/23/EB | II priedas | II priedas | | | | | | | 1 Įžanginė pastaba | 1 Įžanginė pastaba | | | | | | | 2 Įžanginė pastaba | | | | | 1 straipsnio 1 dalis | | | 3 Įžanginė pastaba | | | | | 1 straipsnio 1 dalis | | | 1 punktas | | | | | 1 straipsnio 1 dalis | | | 1.2. punktas | | | | | | | | 1.2.1. punktas | | | | | | | 1 straipsnis | 1.2.2. punktas | | | | | | | | 1.3. punktas | | | | | 1 straipsnio 1 dalis | | | 1.3.1. punktas | | | | | | | | 1.3.2. punktas | | | | | | | 1 straipsnis | 1.4. punktas | | | | | 1 straipsnio 1 dalis | | | 1.4.1. punktas | | | | | | | | 1.4.2. punktas | | | | | | | 1 straipsnis | 1.5. punktas | | | | | 1 straipsnio 1 dalis | | | 1.6. punktas | | | | | | | | 2 punktas | | 1 straipsnio 3 dalis | | | | | | 7.8. punktas | | | | | | | | 7.9. punktas (antraaštinė dalis) (1. - 3. įtraukos) | 1 straipsnio 3 dalis | | | | | | | 7.10. punktas (1. - 3. įtraukos) | | | | | | | | 8 punktas | | 1 straipsnio 3 dalis | | | | | | 8.1. punktas | | | | | | | | 8.2. punktas | | | | | | | | 8.2.4. punktas | | | | | | 1 straipsnio 1 dalis | | 8.3. punktas | | 1 straipsnio 3 dalis | | | | | | 10.2. punktas | | | | | | | | --------------------------------------------------